सूचना नहीं देने पर डीईओ पर 10 हजार का जुर्माना
अलवर| राज्यके सूचना आयुक्त डॉ. पीएल अग्रवाल ने जिला शिक्षा अधिकारी माध्यमिक प्रथम पर समय पर सूचना नहीं देने के कारण 10 हजार रुपए का जुर्माना लगाया है। यह जुर्माना मंगल विहार निवासी मुरारीलाल जैमन की शिकायत पर लगाया गया है। इससे पहले भी जैमन की ओर से मांगी गई सूचना नहीं देने पर जिला शिक्षा अधिकारी माध्यमिक प्रथम पर ही 15 हजार रुपए का जुर्माना लगाया गया था। इस निर्णय में कहा है कि वांछित सूचना समय पर नहीं देना, संवेदनशील नहीं होना कार्य के प्रति गंभीर लापरवाही को प्रकट करता है। यह राशि एक माह में सूचना आयोग कार्यालय में जमा करानी होगी।
hin_Deva hin_Deva